google/wiki40b huggingface dataset:
Georg Stumme

Tidlige karrière

Stumme ble født 29. juli 1886 i Halberstadt. Som 19-åring vervet han seg som en offiserskadett. Han ble del av 2. Oberschlesisches Feldartillerie-Regiment Nr. 57, og ble forfremmet til løytnant i 1907.
Under første verdenskrig ble Stumme såret, og ble tatt ut av slagmarken.
Mellom krigene steg han gjennom forskjellige posisjoner. Han kommanderte 1. prøyssiske kavaleridivisjon. Etter nazistene kom til makten ble han forfremmet til oberst i 1933, og senere generalmajor i 1936.

El Alamein

Stumme «fulgte trofast planen etterlatt av Rommel» for å besvare det forventede britiske angrepet. Hans brev til hans overordnede indikerte at han ikke var optimistisk, og var enig med Rommel at det eneste virkelige håpet var å få fienden til å angripe med «feil fot», noe han ikke hadde ressurser til. Litt over en måned etter han ankom Afrika iverksatte britene sin offensiv den 23. oktober med massivt bombardemant. Stumme hindret bruken av tysk artilleriammunisjon for å angripe de sårbare fremre samlingsområdene, og foretrakk heller å holde sine begrensede ressurser i reserve. Dette har blitt beskrevet av Reinhard Stumpf som «et stort feilsteg som lot britene forberede seg til angrepet i relativ ro»
Til motsetning av Rommel dro Stumme uten beskyttelse av en eskorte og radiobil. Den 24. oktober kjørte Stumme og oberst Andreas Büchting, hans fremste signaloffiser, til fronten for å undersøke situasjonen. På vei til kommandoposten kjørte bilen inn i et åpent område og ble angrepet. Büchting ble drept av et skudd til hodet. Stumme hoppet ut av bilen og holdt seg visstnok fast i bilens side, mens sjåføren kjørte ut av rekkevidde. Han ble funnet langs sporet dagen etter, med ingen tydelige sår. Det var kjent at Stumme hadde høyt blodtrykk, og det antas at han døde av hjerteinfarkt. Han ble erstattet som leder over Panzerarmee Afrika av Erwin Rommel, som vendte tilbake, og Afrikakorpset ble ledet av General der Panzertruppe Wilhelm Ritter von Thoma.
Wey

Wey (tradisjonell kinesisk: 衞, forenklet kinesisk: 卫, pinyin: Wèi, eller trad.: 衞國, forenkl.: 卫国, Wèiguó) var en oldtidsstat på Zhoudynastiets tid i Kina. Stavemåten Wey i stedet for Wei er foretrukket av mange sinologer for bedre å kunne skjelne staten fra andre kinesiske stater som transkriberes Wei.
Herskerfamilien i Wey het Ji (姬). Tidlig under Zhoudynastiet gav kong Wu (武王) sin lillebror Kang Shu (康叔) området som len. Staten lå nordøst i det som nå er provinsen Henan, i byprefekturet Puyang (濮阳), i dagens fylker Hua (滑县), Qi (淇县) og Qinyang (沁阳). I 254 f.Kr. ble staten nedkjempet av staten Wei (魏) og ble dens vasall. I 209 f.Kr. ble den erobret av staten Qin.
Lophorrhina

Utseende

Middelsstore, brokete gullbasser. Hannen har et skovlformet framspring i pannen. Pronotum er svart, ofte med gule eller hvite lengdestriper. Dekkvingene er ofte mørke med oransje flekker.

Utbredelse

Slekten er utbredt i Afrika.
Hahnenkammrennene

Hahnenkammrennene er alpine skirenn som arrangeres årlig på fjellet Hahnenkamm i Kitzbühel i Østerrike. Rennene ble arrangert første gang i 1931. De klassiske Hahnenkammrennene består av utfor, slalåm og alpin kombinasjon for menn, mens super-G ble arrangert i 1995 og deretter fra 2000. Rennene inngår i verdenscupen i alpint fra 1967. Fra 1932 til 1961 ble det konkurrert i kvinneklassen i utfor, slalåm og i flere år også i storslalåm. 
Utforrennet foregår i løypa die Streif som regnes som en av verdens mest krevende.  Didier Cuche har vunnet utforrennet fem ganger, og Franz Klammer har vunnet utforrennet fire ganger.
Til og med 2013 bestod kombinasjonen av det ordinære utforrennet og det ordinære slalåmrennet. Fra 2014 til 2016 ble kombinasjonen arrangert som en superkombinasjon som bestod av det ordinære super-G-rennet etterfulgt av en egen slalåmomgang arrangert som flomlysrenn.
Audrey van der Meer

Medlemskap og verv (utvalg)

Van der Meer har hatt flere verv og oppgaver ved NTNU, blant annet som medlem av både undervisnings- og forskningskomiteene ved Institutt for psykologi.
Hun er medlem av flere internasjonale vitenskapelige selskap og foreninger, som International Society of Infant Studies og Organization for Human Brain Mapping.
Hun er innvalgt medlem av styret i The International Society for Ecological Psychology (ISEP) og i Det Kongelige Norske Videnskabers Selskabs akademi, (DKNVS Akademi).
Hun sitter i redaksjonsrådet for fagtidsskriftet Infancy og er en av flere consulting editors (rådgivende redaktører) for tidsskriftet Ecological Psychology.
Naoki Matsushita

Karriere

Naoki Matsushita startet sin profesjonelle karriere i JEF United Ichihara i 1997.
Toddy

Toddy er et engelsk uttrykk som brukes om en drikk med alkohol, sukker, krydder og varmt vann. Alkoholingrediensen kan være både vin og sprit.

Solbærtoddy

Solbærtoddy lages med solbærsaft eller solbærsirup. Saften blandes med varmt vann og sukker. Det kan også blandes inn eplesaft  eller hel kanel og hel nellik eller cognac.
Robert Rønning

Robert Rønning (født 30. oktober 1974 i Kongsvinger) er en norsk regissør. Han startet sin karriere som regissør med kortfilmen Sorg i 2007.
Robert Rønning har regissert kortfilmer, reklamefilmer, musikkvideoer og dokumentarfilmer, og har begynt arbeidet med sin første spillefilm.
I 2015 regisserte han sammen med regissør Mohammed Sarmadawy musikkvideoen for Alexandra Joner sitt bidrag til den norske finalen i Melodi Grand Prix, Cinderella.
Kortfilmtrilogien Skriften på veggen hadde premiere høsten 2014 med Alexandra Joner, Haddy Njie og Kathrine Sørland i hovedrollene.
I mars 2014 ble han tildelt en Rising Star Award for kortfilmen Den siste dansen under Canada International Film Festival.Julia Schacht og Frode Winther spiller de to hovedrollene.
1. oktober 2015 hadde kortfilmen Sandslottet premiere på NRK2. Hovedrollene spilles av Mads Ousdal, Synnøve Macody Lund og Ida Valestrand Eike. I mars 2016 ble Mads Ousdal nominert for beste hovedrolle under Los Angeles Short Film Festival for sin rolle som Jonas. Kinematograf Tor Eigil Scheide fikk nominasjon for beste foto på samme festival.
3. mai 2017 hadde dokumentarfilmen Crohnprinsessen premiere på TV 2. Filmen handler om trebarnsmoren Ingrid Anette Hoff Melkersen som tross en kronisk sykdom og pose på magen fortsetter å kjempe for å være der for familien sin og følge drømmene sine.
Dokumentarfilmen Veien mot drømmekroppen ble kort tid etter lansering på YouTube i 2013 en viral video etter at en finsk nettavis skrev en artikkel om filmen. Filmen har pr. dags dato over 4 millioner visninger på YouTube.
Oncideres

Utseende

Middelsstore, avlange, grå- eller brunaktige trebukker. Antennene er noe lengre enn kroppen. Pronotum er uten tenner på sidene, men med en tverr-rad av blanke, svarte knøler. Dekkvingene er nokså jevnbrede til tydelig avsmalnende bakover, med stumpvinklede "skuldre", ofte med blanke, svarte knøler i alle fall i den fremre delen.

Utbredelse

Slekten er utbredt i Amerika, fra det østlige USA i nord til Argentina i sør, inkludert Karibia.
Oriental Mindoro

Navnet Mindoro

Navnet er en sammentrekning av det spanske Mina de Oro, som betyr gullgruve.

Politisk inndeling

Oriental Mindoro er delt i 1 "city" (bykommune) og 14 "municipalities" (landkommuner).
Samsvarsbøyning

Samsvarsbøyning eller kongruens er forholdet mellom bøyde ord, som gjør at de bøyes i samsvar med et andre. Ordet som styrer bøyningsformen, hovedordet, er gjerne et substantiv eller et pronomen, eller et ord fra en annen ordklasse som brukes substantivisk. Bøyningen gjøres, avhengig av hvilke elementer språket har, etter kjønn, tall og kasus. 
Det varierer fra et språk til et annet hvor omfattende bruken av samsvarbøyning er. Japansk har nesten ingen samsvarsbøyning, engelsk har svært lite, latin har moderat bruk og ungarsk har omfattende bruk av samsvarbøyning. Det skilles også mellom predikativ samsvarsbøyning og attributiv samsvarsbøyning. I tysk er det bare attributiv samsvarsbøying, mens norsk og andre skandinaviske språk både har attributiv og predikativ samsvarsbøyning. Ungarsk har bare predikativ. I norsk vil for eksempel «eplet er rødt» ha predikativ samsvarsbøyning siden adjektivet står som predikativ. Eksempelet «en blå bil» har attributiv samsvarsbøyning da «blå» står som attributt. 
På norsk, som har lite samsvarsbøyning, brukes det på adjektiver og perfektum partisipp, som bøyes i forhold til substantivet eller frasen de står til. For eksempel «en rød bil», «to røde biler» og «et rødt hus».
En sang for Martin

Handling

Fiolinisten Barbara møter komponisten Martin, og de forelsker seg. De flytter sammen og Barbara hjelper Martin i forsøket på å avslutte hans livsverk, en opera. Men Martin begynner å glemme ting, og legene konstaterer at han lider av Alzheimers sykdom. Barbara kjemper tålmodig for å ta seg av ham, men Martin forsvinner inn i seg selv, og mister gradvis kontakt med omverden.

Om filmen

Filmen er i stor grad spilt inn på Hamburgö i Tanum kommune, og hadde urpremiere i Folkets Hus i Hamburgsund.
Rollen som Barbara ble Viveka Seldahls siste rolle.
Sypilus

Utseende

Middelsstore, kraftige, ensfarget rødbrune til svarte trebukker. Hodet er stort og bredt, antennene er tynne og rundt halvparten så lange som kroppen, litt sagtakkede eller kamformede hos hannene. Pronotum er rundet, forholdsvis stort, på sidene med lange, lyse hår. Dekkvingene er parallellsidige med rettvinklede "skuldre". Beina er nokså korte.

Utbredelse

Slekten er bare kjent fra Argentina.
Angry Birds Filmen

Om filmen

Filmen er basert på det populære videospillet med samme navn, og har kinopremiere i Norge 13. mai 2016. Filmen er produsert i USA, men er finansiert fullt ut av spillets skaper, det finske spillselskapet Rovio Entertainment, som håper på å satse innen filmbransjen de kommende årene dersom filmen blir en suksess.
Bauhaus-Archiv

Bauhaus-Archiv – Museum für Gestaltung er et arkitektur- og designmuseum i Berlin som samler arbeider, dokumenter og litteratur knyttet til Bauhaus. Utstillingene viser skolens resultater i form av kunst, undervisning, arkitektur og design.
Museet ble opprinnelig grunnlagt i Darmstadt i Hessen i 1960. Walter Gropius og andre sentrale ved Bauhaus støttet foretaket. Ettersom museets samling raskt vokste, tenkte man på å få en egen museumsbygning. Gropius ble spurt om å tegne det nye museet, som opprinnelig var planlagt på Rosenhøyden i Darmstadt. Dette lot seg til slutt ikke gjennomføre kommunalpolitisk.
I Berlin var man derimot villig til å stille tomt og midler til disposisjon for museumsbygget. I 1971 flyttet museet til midlertidige lokaler i Berlin. Tilpasningen av planene til tomten ved Landwehrkanal og økonomiske spørsmål forsinket prosjektet, men i 1979 kunne museet åpnes. Museumsbygningen ble fredet i 1997.
PPSj 41

Utvikling og bruk

Utviklingen av våpenet startet allerede i 1941 som et resultat av den tyske invasjonen og behovet for et våpen som kunne produseres med enkle midler. Det kom i bruk i 1942. Selv om våpenet var enkelt, skulle det vise seg å være både effektivt og pålitelig, og ble produsert i over 5 millioner eksemplarer fram til 1945. PPSj ble designet av Georg Sjpagin.
PPSj kunne utstyres med to forskjellige magasiner, et trommelmagasin med 71 skudd og et konvensjonelt magasin med 35 skudd.

Tysk versjon

PPSj ble også i brukt av tyske tropper og ble i 1945 tilpasset tysk 9 mm Parabellum ammunisjon under betegnelsen 9 mm Maschinenpistole 717(r).
Nationalsozialistischer Untergrund

Nationalsozialistischer Untergrund (NSU), i media omtalt som Zwickau- eller Jena-cellen, var en tysk politisk gruppe som ble betegnet som en terroristorganisasjon. Den besto av personene Beate Zschäpe, Uwe Mundlos og Uwe Böhnhardt og var ansvarlig for en rekke drap i Tyskland i årene 2000 til 2006 samt for andre terrorangrep, slik som et spikerbombeangrep i Köln i 2004 samt drap på en politikvinne i Heilbronn fra 2007. Mundlos og Böhnhardt begikk 4. november 2011 selvmord, og Beate Zschäpe ble pågrepet den 8. november av politiet. Gjerningsmennene tilhørte den ekstreme høyre. Holger G., et påstått fjerde medlem av cellen, ble arrestert den 13. november 2011 i Lauenau nær Hannover.
Tysk politi har funnet en drapsliste med 88 navn fra gruppen; denne inkluderte blant annet navnene til tyske rikspolitikere.
Etter at NSU-saken ble kjent, ble tyske myndigheter og særlig Verfassungsschutz kritisert for sin omgang med det høyreekstreme miljøet. Siden måtte lederen i Bundesamt für Verfassungsschutz og lederne i delstatene Sachsen og Thüringen gå av.
Diamond League 2017

Diamond League 2017 er den åttende sesongen av friidrettsserien Diamond League, som arrangeres av IAAF. 
Første stevne var Qatar Athletic Super Grand Prix i Doha 5. mai, og finalestevnene er Weltklasse Zurich 24. august og Mémorial Van Damme i Brussel 1. september. 
Et nytt poengsystem ble innført i 2017. De åtte beste i hver øvelse i hvert Diamond League-stevne får poeng (8–7–6–5–4–3–2–1), gjennom de 12 første stevnene. Men, i motsetning til tidligere år brukes disse poengene kun til å bestemme hvilke utøvere som blir kvalifisert for finalen, som arrangeres i enten Zürich eller Brussel. Utøveren som vinner en øvelse i finalen vinner denne øvelsen i Diamond League for sesongen, og pengepremiene fordeles også utelukkende ut ifra resultatene i finalen.
Machine Messiah

Struktur

Sangen åpner med en gitar med en slags dopplereffekt før den går inn i et tungt og dystert hard rock-inspirert tema. Synthesizeren benytter også en slags dopplereffekt, før vi får et temposkifte, og melodien blir lettere og lysere. En gitarsolo omtrent midtveis i sangen dreier sangen tilbake til det dystre temaet, og sangen avsluttes med åpningssekvensens gitar med dopplereffekt.
Selv om dette er en av de tyngste og mest hard rock-inspirerte av samtlige Yes-sanger, er strukturen i den progressive rocken ivaretatt ved de mange temposkiftene og musikkstilskiftene. Tekstene er noe mørkere enn det Jon Anderson skrev før han forlot bandet året før denne utgivelsen. Musikken er, til tross for Andersons fravær, umiskjennelig Yes-musikk.
Yoshimar Yotún

Landslaget

Han ble tatt ut i Perus tropp til VM i fotball 2018 i Russland.
Jakobsberg

Jakobsberg er et tettbebygd område i Stockholms län i Uppland i Sverige. Det er Järfälla kommunes administrasjonssenter og Jakobsberg er det kommersielle og administrative sentrum. Det ligger rundt 15 kilometer nord for sentrale Stockholm og det bor bortimot 26 000 innbyggere der (2011). Jakobsberg inngår, liksom resten av tettbebyggelsen i kommunen, i tettstedet Stockholm.
Jakobsbergs sentrum er et stort kjøpsentrum i sentrale Jakobsberg som ble innviet i 1962 og renovert på begynnelsen av 1990-tallet. Her finns over 100 butikker, kino, bibliotek, restauranter med mer. Nær kjøpsenteret ligger Jakobsbergs sykehus og jernbanestasjonen for pendlere. Jakobsberg sentrum har påbegynt en fornyelse av galleriene. I Jakobsberg finnes flere videregående skoler, kommunal voksenopplæring («komvux») og Jakobsbergs folkehøyskole.
Et av Jakobsbergs landemerker er vindmøllen på Kvarnbacken. Det har eksistert en vindmølle på Kvarnbacken siden en gang på 1700-tallet, men på begynnelsen av 1800-tallet ble den antagelig erstattet av en nyere modell. Møllen ble benyttet fram til 1920-tallet. I dag er den som står der eid av kommunen. Det har vært brann i den tre ganger, 1980, 1997 og 2005. Etter den siste brannen ble den ikke bygd opp igjen og i dag er det kun grunnen som står igjen.
Ragnar Forbech

Liv og virke

Ragnar Forbech fikk sin første menighet i Vestre Fredrikstad kirke 28. juni 1919. I 1921 giftet han seg med Ruth Christensen. De fikk to barn. Oppholdet i Fredrikstad varte i syv år, og han ble også viseformann i Indremisjonens Ungdomsforening.
I 1925 ble han valgt inn i bystyret og formannskapet i Fredrikstad på en liste som ble kalt «Avholdsfolkets og de kristelige organisasjoners fellesliste». Han var formann for Oslo Indremisjon (nå Kirkens bymisjon) fra 1927 til 1941.
Han ble senere prest i Tøyen kirke i Oslo, og i 1932 tiltrådte han stillingen som forstander ved Menighetssøsterhjemmet i Oslo. 1947 ble han tilsatt som residerende kapellan ved Oslo domkirke. Han forble i stillingen inntil han gikk av for aldersgrensen i 1964.
På begynnelsen av 1950-tallet var Forbech medlem av den kommunistiske fredsorganisasjonen Fredens forkjempere i Norge. I 1953 ble han valgt som organisasjonens representant til det kommunistiske Verdensfredsrådet, som var Fredens forkjempere i Norges internasjonale moderorganisasjon. Forbechs innsats i disse organisasjonene fikk Haakon Lie til å omtale ham som «det skiltet kommunistene viser fram, når de skal vise at deres fredspropaganda er arbeid for freden». Samtidig var han medlem av den pasifistiske fredsorganisasjonen International Fellowship of Reconciliation sin norske avdeling, Kristent fredslag, der han var formann frem til 1964. Han ble nestformann i Norges Kristne Arbeideres Forbund i 1948. At han aldri ble formann, skyldtes at han ikke meldte seg inn i Arbeiderpartiet. Forbundets lover krevde nemlig at lederen i forbundet skulle være partimedlem.
Da den i manges øyne radikale presten og fredsforkjemperen i 1955 mottok og aksepterte den sovjetiske Stalins fredspris («Stalinprisen»), ble dette møtt med sterk kritikk i Norge fra flere hold, ikke minst i kirken. Senere biskop Per Lønning skrev en stor artikkel i Morgenposten under tittelen «La prisen fare» hvor han i sterke ordelag oppfordret Forbech til å frasi seg prisen. Forbech hadde vært medlem av bymisjonens representantskap siden han gikk av som formann i 1941, men ble uønsket der etter at han hadde tatt i mot prisen. Han fikk liten eller ingen støtte fra arbeiderbevegelsen. Prisen var på 180 000 norske 1955-kroner, et formidabelt beløp på den tiden. Forbech brukte endel av pengene til å ansatte Berge Furre som sekretær i Kristent fredslag, og ga også støtte til Furres universitetsutdanning.
Som prest var han en etterspurt sjelesørger og brant for å spre evangeliet. I mer enn 20 år var han fast «lørdagspredikant» ved Frelsesarmeens friluftsmøter på Stortorvet i Oslo hver lørdag kveld klokka 22 i sommerhalvåret.
I 1967 gav han ut selvbiografien Prest på allfarvei – og utenfor.
Handelsbrev

Handelsbrev var et næringsbrev på kjøpmannshandel. Fra 1907 til 1980 måtte en forretningsinnehaver (daglig leder i et selskap) ha løst handelsbrev.
Stangvik prestegård

Stangvik prestegård ligger like øst for Stangvik kirke i Surnadal. Både kirkested og prestegård har aner tilbake til middelalderen.
Hovedbygningen er et laftebygg i to etasjer oppført i 1786. Tidligere fantes også en borgstue sammenbygget med et eldhus sør for hovedbygningen og parallelt med denne. Hovedbygningen og et naust er fredet.
Antonio Riva

Pilot under verdenskrigen

Riva ble Tenente mens han var under flyverutndannelse den 25, februar 1917. Han fullførte opplæringen i april 1917. Hans første postering var som rekognoseringsflyver i 29a Squadriglia, som fløy med tosetersfly. Etter tolv sorier ble han overført til jagerflyverutdannelse i Nieuportfly i juni 1917. Den 19. juli ble han sendt til 73a Squadriglia og kort etter til 71a Squadriglia, begge to jagerflyskvadroner.
Blant de fiendtlige fly han skjøt med, var ett ført av det austroungarske flyveresset Julius Kowalczik den 24. august 1917.. Han ble forfremmet og rikt dekorert for sine seirer.

Etter første verdenskrig

I 1920 ble Riva stasjonert i Kina med ansvar som plassjef når italienske militærfly landet i Kina på sine ruter fra Roma til Tokyo. I januar 1921 ble han diminnter. Så er det lite man vet om ham for noen tiår.

Henrettelse

Antonio Rina ble henrettet i Beijing ved eksekusjonspelotong i 1951, sammen med den japanske borger Ruichi Yamaguchi. De var blitt funnet skyldige i deltagelse i en sammensvergelse om å snikmyrde Mao Zedong og andre høyere kommunistledere. Planen gikk angivelig ut på å beskyte Mao og de andre med morter mens de stod på tribunen på Den himmelske freds plass den 1. oktobert 1950, årsdagen for utropelsen av Folkerepublikken Kina.
Det knytter seg en rekke spørsmålstegn til anklagene. For det første er det lite realistisk å forestille seg at to utlendinger skulle kunne transportere med deg en morter helt inn til skuddhold mens festligheter med store folkemengder fant sted i dette området på nasjonaldagen. Vider var den morter som ble tatt fra Rivas hus en ikke fungerende del av et gammelt skyts fra bokseropprørets tid, og kunne følgelig ikke benyttes til å avfyre en eneste salve. Riva sa at han hadde funnet gjenstanden i en skraphaug utenfor Den hellige Stols legasjon (Vatikanets ambassade); presten som bodde ved siden av der fhor våpenets øvrige deler ble funnet, ble fengslet for livstid.- Et kart funnet i Yamaguchis hus og brukt som bevis var i virkeligheten produsert for brannvesenet i Beijing, som Yamaguchi solgte utstyr til. Det ble påstått at komplottets leder var en amerikansk militær ved navn David Barrett, men han var ikke annet enn en nabo av de to før de flyttet derfra ett år tidligere. I alle tilfeller ble epiosoden benyttet som et påskudd for å utvise Pavestolens representanter fra Kina.
To tiår senere bad Kinas statsminister Zhou Enlai Barrett og inviterte ham tilbake til Kina.
Den onde heksa fra Vest

Den onde heksa fra Vest (egentlig The Wicked Witch of the West, også Elphaba Thropp i senere verk) er en fiktiv skikkelse i Oz-universet som først ble introdusert i L. Frank Baums barnebok Trollmannen fra Oz (1900). I boken er hun en ond heks som forsøker å hindre hovedfiguren i å dra tilbake til hjembyen.

Skildringer

Den mest kjente skildringen av hekseskikkelsen ble gjort av Margaret Hamilton i eventyrfilmen Trollmannen fra Oz (1939). Fra og med denne filmen fikk rollefiguren grønn hud. Gregory Maguire skrev boken Wicked: The Life and Times of the Wicked Witch of the West (1995), som er en mer dyster gjenfortelling sett fra heksens ståsted. I denne boken ble også navnet Elphaba Thropp introdusert. Scenemusikalen Wicked er basert på Maguires bok, og Idina Menzel hadde rollen som Elphaba under premieren på Broadway i 2003. Skikkelsen har også blitt spilt av blant andre Mila Kunis (i eventyrfilmen Oz: The Great and Powerful) og Rebecca Mader (i fantasyserien Once Upon a Time).

Anerkjennelse

Det amerikanske filminstituttet har kåret den onde heksa fra Vest til filmhistoriens fjerde beste skurkeskikkelse.
Samuel Goldwyn Theater

Samuel Goldwyn Theater er en kino i Beverly Hills i California. Kinoen er oppkalt etter den amerikanske filmprodusenten Samuel Goldwyn.
Kinoen brukes blant annet av Academy of Motion Picture Arts and Sciences for å annonsere nominasjonene til deres årlige Oscar-utdelinger.
De borromeiske øyene

Historie

Øyene var frem til begynnelsen av 1500-tallet øde klippeøyer.
I 1501 ble det startet dyrking av sitrusfrukter og senere bygging av villa på Isola Madre. Grev Vitaliano Borromeo fra adelsslekten Borromeo i Milano og Arona påbegynte i 1632 Pallazzo Borromeo på Isola Bella. I dag er nesten hele øya fylt av dette palasset.  
Madre, Bella og San Giovanni er i dag fremdeles i Borromeo-familiens eie.
Isola Madre ble i 2006 rammet av en storm som gjorde store skader i den botaniske hagen.

Transport

Bella, Madre og Superiore er åpne for publikum, og kan nås med taxibåt fra Stresa.